CELEX: 62012TN0004
Language: lt
Date: 2012-01-03 00:00:00
Title: Byla T-4/12: 2012 m. sausio 3 d. pareikštas ieškinys byloje Olive Line International prieš VRDT — Carapelli Firenze (Maestro de Oliva)

24.3.2012   
            
            
               LT
            
            
               Europos Sąjungos oficialusis leidinys
            
            
               C 89/24
            
         2012 m. sausio 3 d. pareikštas ieškinys byloje Olive Line International prieš VRDT — Carapelli Firenze (Maestro de Oliva)
   
   (Byla T-4/12)
   2012/C 89/42
   Kalba, kuria surašytas ieškinys: ispanų
   
      Šalys
   
   
      Ieškovė: Olive Line International, SL (Madridas, Ispanija), atstovaujama advokato M. Aznar Alonso
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Carapelli Firenze SpA (Tavarnelle Val di Pesa (Florencija), Italija)
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti, pirma, šį ieškinį priimtinu ir, antra, kad 2011 m. rugsėjo 21 d. Vidaus rinkos derinimo tarnybos (prekių ženklams ir pramoniniam dizainui) antrosios kolegijos sprendimas byloje R 1612/2010-2, kuriuo panaikinamas 2010 m. liepos 20 d. VRDT Protestų skyriaus sprendimas, priimtas protestų procedūroje Nr. B 1344995, ir kuriuo buvo atsisakyta patenkinti tarptautinę prekių ženklo registracijos paraišką Nr. 938.133 daliai 29 ir 30 klasių prekių, prieštarauja 1993 m. gruodžio 20 d. Tarybos reglamentui (EB) Nr. 40/94 dėl Bendrijos prekių ženklo (dabar — Reglamentas Nr. 297/2009);
            
         
               —
            
            
               įpareigoti atsakovę, ir, atitinkamai, į bylą atsakovės pusėje įstojusią šalį, padengti bylinėjimosi išlaidas, įskaitant tas, kurios susijusios su protesto ir apeliacine procedūromis.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas, turintis žodinį elementą „Maestro de Oliva“ 29 ir 30 klasių prekėms.
   Prekių ženklo ar žymens, kuriuo remtasi per protesto procedūrą, savininkė: Carapelli Firenze SPA.
   
      Prekių ženklas ar žymuo, kuriuo remiamasi: nacionalinis žodinis prekių ženklas MAESTRO 29 ir 30 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: patenkinti apeliaciją ir atmesti registracijos paraišką dėl dalies registracijos paraiškoje nurodytų prekių
   
      Ieškinio pagrindai: Reglamento (EB) Nr. 207/2009 15 straipsnio 1 dalies b punkto ir su juo susijusių straipsnių, pažeidimas, nes dėl to, kad atsakovė naudoja prekių ženklą, dėl kurio paduotas protestas, sąmoningai pakeičiama pirminė minėto prekių ženklo koncepcija ir iš esmės pakeičiami prekių ženklo „MAESTRO“ skiriamieji požymiai; Reglamento Nr. 207/2009 8 straipsnio 1 dalies b punkto pažeidimas, nes nebuvo pavojaus supainioti konfliktuojančius prekių ženklus.